Α4-0129/95

Ψήφισμα που αφορά το σχέδιο οδηγίας της Επιτροπής για τροποποίηση της οδηγίας της Επιτροπής 90/388/ΕΟΚ σχετικά με την κατάργηση των περιορισμών στη χρήση των καλωδιακών τηλεοπτικών δικτύων για την παροχή τηλεπικοινωνιακών υπηρεσιών (C4- 0120/95)

Το Ευρωπαϊκό Κοινοβούλιο,

- έχοντας υπόψη τη συνθήκη ίδρυσης της Ευρωπαϊκής Κοινότητας και ιδίως τα άρθρα 59 και 90,

- έχοντας υπόψη το σχέδιο της Επιτροπής (C4-0120/95),

- έχοντας υπόψη τα ψηφίσματά του της 20ής Απριλίου 1993 ((ΕΕ C 150 της 31.05.1993, σελ. 39)) σχετικά με την ανακοίνωση της Επιτροπής της 21ης Οκτωβρίου 1992 με τίτλο «Επισκόπηση της κατάστασης στον τομέα των τηλεπικοινωνιών (1992), της 30ής Νοεμβρίου 1994 ((ΕΕ C 363 της 19.12.1994, σελ. 33)) σχετικά με τη σύσταση του Ευρωπαϊκού Συμβουλίου: «Η Ευρώπη και η παγκόσμια κοινωνία της πληροφόρησης» και για την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο και προς την Οικονομική και Κοινωνική Επιτροπή και την Επιτροπή των Περιφερειών: «Η Ευρώπη καθ'οδόν προς την κοινωνία της πληροφόρησης: ένα σχέδιο δράσης» και της 7ης Απριλίου 1995 ((Βλ. ΣΠ της ημερομηνίας αυτής, Μέρος ΙΙ, σημείο 11)) σχετικά με την ανακοίνωση της Επιτροπής «Πράσινη Βίβλος για τη φιλελευθεροποίηση της υποδομής των μεταφορών και τα δίκτυα καλωδιακής τηλεόρασης» (Μέρος Ι - Αρχές και χρονοδιάγραμμα),

- έχοντας υπόψη το άρθρο 51 του Κανονισμού του,

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής και τις γνωμοδοτήσεις της Επιτροπής Έρευνας, Τεχνολογικής Ανάπτυξης και Ενέργειας και της Επιτροπής Πολιτισμού, Νεότητας, Παιδείας και Μέσων Ενημέρωσης (A4-0129/95),

A. εκτιμώντας ότι η ανάπτυξη των υπηρεσιών και των εφαρμογών της κοινωνίας της πληροφορίας προϋποθέτει την ύπαρξη αποδοτικής υποδομής τηλεπικοινωνιών που να μπορεί να επιτρέψει ριζική μείωση του κόστους χρήσης,

B. εκτιμώντας ότι η γενικευμένη εφαρμογή των δικτύων ευρείας ζώνης θα απαιτήσει σημαντικά χρονικά περιθώρια και μεγάλες επενδύσεις,

Γ. λαμβάνοντας υπόψη ότι τα μέσα που είναι διαθέσιμα αυτή τη στιγμή από τεχνική άποψη, έστω και αν δεν ανταποκρίνονται στον ορισμό των μελλοντικών «αυτοκινητοδρόμων της πληροφορίας», επιτρέπουν ωστόσο μια σημαντική ποιοτική και ποσοτική εξέλιξη προς την επιθυμητή κατεύθυνση,

Δ. λαμβάνοντας υπόψη ότι τα δίκτυα καλωδιακής τηλεδιανομής προσφέρουν σημαντικές δυνατότητες εξυπηρέτησης των επί μέρους χρηστών,

E. εκτιμώντας ότι η προσαρμογή των εν λόγω δικτύων στις ανάγκες υπηρεσιών τηλεπικοινωνιών μπορεί να πραγματοποιηθεί μέσω περιορισμένων επενδύσεων και ότι τα δίκτυα αυτά μπορούν να προσφέρουν βραχυπρόθεσμα ανταγωνιστική εναλλακτική λύση στις υποδομές που διαθέτουν οι επιχειρήσεις τηλεπικοινωνιών,

ΣΤ. εκτιμώντας αφετέρου ότι οι πρόσφατες πρόοδοι στον τομέα της επεξεργασίας του ψηφιακού σήματος και ιδίως σχετικά με τη συμπίεση των δεδομένων επιτρέπουν να εξεταστεί μια αύξηση της χρήσης του τηλεφωνικού δικτύου με τη διαβίβαση οπτικοακουστικών προγραμμάτων μέσω του δικτύου αυτού,

Ζ. λαμβάνοντας υπόψη ότι παρά τα ανεγνωρισμένα πλεονεκτήματα του ανταγωνισμού στον τομέα των τηλεπικοινωνιών και της τηλεδιανομής και παρά τις δεσμεύσεις που περιέχονται στη Συνθήκη, τα κράτη μέλη δεν έχουν προχωρήσει στη συμμόρφωση των νομοθεσιών τους σχετικά με τις τηλεπικοινωνίες και την τηλεδιανομή,

1. επιδοκιμάζει το σχέδιο της Επιτροπής όσον αφορά το περιεχόμενό του[semigr ]

2. προειδοποιεί την Επιτροπή για την τάση υποτίμησης της σημασίας της δημόσιας υπηρεσίας και των σχετικών περιορισμών της και ζητεί από την Επιτροπή για μία ακόμη φορά, στο πλαίσιο της ελευθέρωσης διαφόρων τομέων, να προσδιορίσει το ταχύτερο δυνατό την έννοια της δημόσιας υπηρεσίας[semigr ]

3. αντιτίθεται σε μια μονομερή ελευθέρωση που θα αφορούσε μόνο τον τομέα των τηλεπικοινωνιών, παρέχοντας στις καλωδιακές επιχειρήσεις δυνατότητες για αθέμιτο ανταγωνισμό[semigr ]

4. υπενθυμίζει ότι η ελευθέρωση που προβλέπεται στο σχέδιο της Επιτροπής αποτελεί απλώς το πρώτο στάδιο της ευρύτερης ελευθέρωσης που προβλέπεται για τις 1.1.1998 και καλεί την Επιτροπή να διασφαλίσει τη λογική συνοχή της πρότασής της με τις κανονιστικές διατάξεις που βρίσκονται υπό κατάρτιση τη στιγμή αυτή, ιδίως όσον αφορά την καθολική υπηρεσία, και στηρίζονται στο άρθρο 100Α της Συνθήκης[semigr ]

5. ζητεί κατά συνέπεια από την Επιτροπή να τροποποιήσει το κείμενό της, ενσωματώνοντας σε αυτό τις ακόλουθες τροποποιήσεις:

(Τροποποίηση 1)

Τρίτη αιτιολογική σκέψη, τελευταία πρόταση

>Αρχικό κείμενο>

Από το παράδειγμα της αγοράς των ΗΠΑ προκύπτει ότι εμφανίζονται νέες υπηρεσίες που συνδυάζουν την εικόνα με τις τηλεπικοινωνίες όταν αίρονται τα κανονιστικής φύσεως εμπόδια

>Κείμενο μετά την ψηφοφορία στο ΕΚ>

Από το παράδειγμα της αγοράς των ΗΠΑ, όπου η ελευθέρωση των υπηρεσιών τηλεπικοινωνιών εξακολουθεί να έχει μερικό χαρακτήρα και όπου ο διαχωρισμός των δραστηριοτήτων της συμβατικής τηλεφωνίας, αστικής και υπεραστικής, της διαβίβασης δεδομένων και της τηλεδιανομής επιβεβαιώθηκε πρόσφατα από τη Βουλή των Αντιπροσώπων, προκύπτει ότι εμφανίζονται νέες υπηρεσίες που συνδυάζουν την εικόνα με τις τηλεπικοινωνίες όταν αίρονται ορισμένα κανονιστικής φύσεως εμπόδια, χωρίς ωστόσο να παύει να υπάρχει η ανάγκη ενός σαφούς νομοθετικού πλαισίου με στόχο τη διαφύλαξη του γενικού συμφέροντος.

(Τροποποίηση 2)

Πέμπτη αιτιολογική σκέψη

>Αρχικό κείμενο>

Οι ισχύοντες περιορισμοί τους οποίους επιβάλλουν τα κράτη μέλη στη χρήση δικτύων καλωδιακής τηλεόρασης για την παροχή υπηρεσιών άλλων πλην της τηλεοπτικής μετάδοσης έχουν σκοπό να αποτρέψουν την παροχή υπηρεσιών φωνητικής τηλεφωνίας στο κοινό μέσω δικτύων άλλων πλη των δημοσίων δικτύων μεταγωγής τηλεφώνου, για να προστατεύσουν την κύρια πηγή εισοδημάτων των οργανισμών τηλεπικοινωνιών.

>Κείμενο μετά την ψηφοφορία στο ΕΚ>

Οι ισχύοντες περιορισμοί τους οποίους επιβάλλουν τα κράτη μέλη στη χρήση δικτύων καλωδιακής τηλεόρασης για την παροχή υπηρεσιών άλλων πλην της τηλεοπτικής μετάδοσης έχουν σκοπό να αποτρέψουν την παροχή υπηρεσιών φωνητικής τηλεφωνίας στο κοινό μέσω δικτύων άλλων πλη των δημοσίων δικτύων μεταγωγής τηλεφώνου, για να επιτρέψουν στους οργανισμούς τηλεπικοινωνιών, στους οποίους έχουν χορηγηθεί αποκλειστικά δικαιώματα σε αντάλλαγμα σαφώς καθορισμένων υποχρεώσεων δημόσιας υπηρεσίας, να εκπληρώσουν τις υποχρεώσεις τους υπό συνθήκες οικονομικής ισορροπίας, ιδίως όσον αφορά την εξίσωση των τιμολογίων μεταξύ των διαφόρων κατηγοριών υπηρεσιών και γεωγραφικών περιοχών.

(Τροποποίηση 3)

Δέκατη έβδομη αιτιολογική σκέψη

>Αρχικό κείμενο>

Με την επιφύλαξη της κατάργησης των ισχυόντων περιορισμών στη χρήση των καλωδιακών διτκύων, η μετάδοση τηλεοπτικών προγραμμάτων στο ευρύ κοινό μέσω αυτών των δικτύων θα εξακολουθήσει να υπόκειται σε ειδικές ρυθμίσεις που θεσπίζουν τα κράτη μέλη σύμφωνα με το κοινοτικό δίκαιο και για το λόγο αυτό δεν διέπεται από τις διατάξεις της παρούσας οδηγίας.

>Κείμενο μετά την ψηφοφορία στο ΕΚ>

Τα προηγούμενα μπορούν να εφαρμοστούν τηρουμένων των αναλογιών στην καλωδιακή αγορά, όπου οι μονοπωλιακές καταστάσεις από τις οποίες επωφελούνται σε πολλές περιπτώσεις οι εταιρείες τηλεδιανομής δεν δικαιολογούνται παρά εν μέρει μόνο από την υποχρέωση παροχής καθολικής υπηρεσίας, έχουν δε ως συνέπεια να επιτρέπουν στις εν λόγω εταιρείες να εφαρμόζουν τιμολόγια υψηλά τόσο όσον αφορά το κόστος λειτουργίας τους όσο και σε σχέση με τις παρεχόμενες υπηρεσίες. Η άνετη κατάσταση στην οποία βρίσκονται πολλές από τις εταιρείες αυτές, οι οποίες δεν έχουν να φοβηθούν από τον ανταγωνισμό, έχει ασφαλώς διαδραματίσει κάποιο ρόλο στην απροθυμία τους να προτείνουν νέες υπηρεσίες, τουλάχιστον στον ίδιο βαθμό με το ρόλο που έχουν διαδραματίσει οι δυσκολίες πρόσβασης στις υποδομές. Για το λόγο αυτό, μετά την κατάργηση των ισχυόντων περιορισμών στη χρήση των καλωδιακών δικτύων, η μετάδοση τηλεοπτικών προγραμμάτων στο ευρύ κοινό μέσω αυτών των δικτύων θα πρέπει επίσης να υπαχθεί, αρχής γενομένης από την 1η Ιανουαρίου 1988, στον ανταγωνισμό, ιδίως εκ μέρους των επιχειρήσεων που δρούν αυτή τη στιγμή στον τομέα των τηλεπικοινωνιών, πράγμα που προϋποθέτει προσαρμογή του ισχύοντος κοινοτικού δικαίου, Παρά το γεγονός ότι δεν διέπεται από τις διατάξεις της παρούσας οδηγίας, η Επιτροπή θα πρέπει να εξασφαλίσει, στην κοινοτική νομοθεσία που βρίσκεται αυτή τη στιγμή υπό κατάρτιση, τόσο στον τομέα των υποδομών τηλεπικοινωνιών (Πράσινη Βίβλος) όσο και στον τομέα της τηλεοπτικής μετάδοσης (τηλεόραση χωρίς σύνορα), την εγγύηση εκ μέρους όλων των παραγόντων του τομέα, όσον αφορά τους παρόχους υπηρεσιών, ίσων συνθηκών πρόσβασης στις υποδομές, και όσον αφορά τους καταναλωτές, του σεβασμού της ελευθερίας επιλογής υπό τιμολογιακές συνθήκες ελκυστικές και οικονομικά δικαιολογημένες.

(Τροποποίηση 4)

ΑΡΘΡΟ 1, ΠΑΡΑΓΡΑΦΟΣ 2

Άρθρο 4, εδάφιο 2α, πρώτη παύλα (οδηγία 90/388/ΕΟΚ)

>Αρχικό κείμενο>

- καταργούν όλους τους περιορισμούς για την παροχή χωρητικότητας μετάδοσης στα δίκτυα καλωδιακής τηλεόρασης και επιτρέπουν στις επιχειρήσεις να χρησιμοποιούν τα καλωδιακά δίκτυα για την παροχή των υπηρεσιών τους[semigr ]

>Κείμενο μετά την ψηφοφορία στο ΕΚ>

- καταργούν όλους τους περιορισμούς για την παροχή χωρητικότητας μετάδοσης στα δίκτυα καλωδιακής τηλεόρασης και, αρχής γενομένης από την 1 Ιανουαρίου 1998, τηλεδιανομής στα δίκτυα τηλεπικοινωνιών και επιτρέπουν στις επιχειρήσεις να χρησιμοποιούν όλα τα εν λόγω δίκτυα για την παροχή των υπηρεσιών τους[semigr ]

(Τροποποίηση 5)

ΆΡΘΡΟ 2

>Αρχικό κείμενο>

Τα κράτη μέλη, όταν καταργούν τους περιορισμούς για τη χρήση των δικτύων καλωδιακής τηλεόρασης, λαμβάνουν τα αναγκαία μέτρα που εξασφαλίζουν διαφάνεια και συμπεριφορά που δεν προκαλεί δυσμενείς διακρίσεις όταν μία και μόνη επιχείρηση παρέχει δίκτυα τηλεπικοινωνιών και καλωδιακής τηλεόρασης και ιδίως το διαχωρισμό των λογιστικών εγγράφων όσον αφορά τις υπηρεσίες μέσω κάθε δικτύου.

>Κείμενο μετά την ψηφοφορία στο ΕΚ>

Τα κράτη μέλη, όταν καταργούν τους περιορισμούς για τη χρήση των δικτύων καλωδιακής τηλεόρασης, και των δικτύων τηλεπικοινωνιών λαμβάνουν τα αναγκαία μέτρα που εξασφαλίζουν λογιστική διαφάνεια και συμπεριφορά που δεν προκαλεί δυσμενείς διακρίσεις όταν μία και μόνη επιχείρηση παρέχει δίκτυα τηλεπικοινωνιών και καλωδιακής τηλεόρασης και ιδίως το διαχωρισμό των λογιστικών εγγράφων όσον αφορά τις υπηρεσίες μέσω κάθε δικτύου.

>Αρχικό κείμενο>

Όταν οι επιχειρήσει εκμετάλλευσης καλωδιακής τηλεόρασης παρέχουν τηλεπικοινωνιακές υπηρεσίες, τα κράτη μέλη εξασφαλίζουν ότι αυτές οι επιχειρήσεις διατηρούν χωριστούς λογαριασμούς σχετικά με τη δραστηριότητα παροχής χωρητικότητας δικτύου για τηλεπικοινωνιακές υπηρεσίες.

>Κείμενο μετά την ψηφοφορία στο ΕΚ>

Όταν οι επιχειρήσει εκμετάλλευσης καλωδιακής τηλεόρασης παρέχουν τηλεπικοινωνιακές υπηρεσίες, τα κράτη μέλη εξασφαλίζουν ότι αυτές οι επιχειρήσεις διατηρούν χωριστούς λογαριασμούς σχετικά με τη δραστηριότητα παροχής χωρητικότητας δικτύου για τηλεπικοινωνιακές υπηρεσίες.

>Αρχικό κείμενο>

Όσον αφορά την κυριότητα και επί των δύο δικτύων που αναφέρεται στην παράγραφο 1, η Επιτροπή θα προβεί μέχρι την 1η Ιανουαρίου 1998 σε σφαιρική εκτίμηση των συνεπειών αυτής της κοινής παροχής υπηρεσιών ενόψει των στόχων της παρούσας οδηγίας.

>Κείμενο μετά την ψηφοφορία στο ΕΚ>

Όσον αφορά την κυριότητα και επί των δύο δικτύων που αναφέρεται στην παράγραφο 1, η Επιτροπή θα προβεί σε σφαιρική εκτίμηση των συνεπειών αυτής της κοινής παροχής υπηρεσιών ενόψει των στόχων της παρούσας οδηγίας και θα υποβάλει, πριν από την 1η Ιανουαρίου 1998, έκθεση προς το Συμβούλιο και το Κοινοβούλιο σχετικά με τα αποτελέσματα της εν λόγω εκτίμησης και τις πληροφορίες που παρασχέθηκαν από τα κράτη μέλη κατ' εφαρμογή του άρθρου 3 της παρούσας οδηγίας[semigr ] η έκθεση συνοδεύεται με τις απαραίτητες προτάσεις ρύθμισης, σύμφωνα με το άρθρο 100Α της Συνθήκης.

6. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.